नवीकरणीय संसाधन
मौजूदा आंकलनों के अनुसार भारत में वन और वृक्ष क्षेत्र 78.29 मिलियन हेक्टेयर है, जो देश के भैगोलिक क्षेत्र का 23.81 प्रतिशत है। 2009 के आंकलनों की तुलना में, व्याख्यात्मक बदलावों को ध्यान में रखने के पश्चात देश के वन क्षेत्र में 367 वर्ग कि॰मी॰ की कमी दर्ज की गई है।
भारत की वनस्पति
पश्चिमी हिमाचल क्षेत्र कश्‍मीर के कुमाँऊ तक फैला हुआ है। इसका संतुलित क्षेत्र चीड़, पाइन, अन्‍य कोनिफर और चौड़े पत्‍तों वाले संतुलित वृक्षों के जंगलों से भरा पड़ा है। ऊँचाई पर देवदार, ब्‍लू पाइन, स्‍प्रूस और सिल्‍वर फर के वन हैं। अल्‍पाइन क्षेत्र संतुलित क्षेत्र 4,750 मीटर अथवा इससे अधिक ऊँचाई की ऊपरी सीमा से फैला हुआ था। इस क्षेत्र के विशेष पेडों में उच्‍च स्‍तर का सिल्‍वर फर, सिल्‍वर बर्च और जूनियर हैं। पूर्वी हिमाचल क्षेत्र सिक्किम पूर्व की ओर फैला हुआ है और दार्जिलिंग, कुर सियोगो और सटे हुए भूभाग से मिला हुआ है। सन्‍तुलित क्षेत्र में ओक, लॉरेल, मैपल, रोडोडेन्‍ड्रॉन, ऑल्‍डर और बर्च के वन है। कई कोनिफर, युनिपर और छोटे विलो भी यहां पाए जाते हैं। असम क्षेत्र के अंतर्गत सदाबहार वन, बांस की अनियत घनी झाडियाँ और लंबी लंबी घास के साथ ब्रहमपुत्र और सूरमा घाटियाँ आती है। सिंधु नदी के मैदानी क्षेत्र में पंजाब का मैदानी क्षेत्र, पश्चिमी राजस्‍थान और उत्‍तरी गुजरात इस शुष्‍क और गर्म क्षेत्र और प्राकृतिक वनस्‍पति का पोषक है। गंगा के मैदानी क्षेत्र में वह क्षेत्र आता है जो जलोढ़ मैदान है और जिसमें गेहूँ, गन्‍ना और चावल की खेती होती है। केवल छोटे क्षेत्रों में व्‍यापक रूप से विभिन्‍न प्रकार के वन होते हैं। डेक्‍कन क्षेत्र में भारतीय प्रायद्वीप का समग्र पठार और विभिन्‍न प्रकार प्रकार की वनस्‍पति, झाड़ीदार वन से लेकर मिश्रित अस्‍थायी वन, आती है। मालाबार क्षेत्र के अंतर्गत पर्वतों का अत्‍यधिक आर्द्र क्षेत्र, जो प्रायद्वीप के पश्चिम तट के समानांतर है। वन संबंधी वनस्‍पति में प्रचुर होने के अलावा इस क्षेत्र में महत्‍वपूर्ण वाणिज्यिक फसलों, जैसे नारियल, सुपारी, काली मिर्च, कॉफी और चाय, रबड़ तथा काजू का उत्‍पादन किया जाता है। अंडमान क्षेत्र में सदाबहार, मैंग्रोव, समुद्र तटीय और जल प्‍लावन संबंधी वनों की प्रचुरता है। हिमाचल क्षेत्र जो कश्‍मीर से नेपाल, सिक्किम, भूटान, मेघालय और नागालैंड से होकर अरुणाचल प्रदेश तक फैला हुआ है, तथा डेक्‍कन प्रायद्वीप में स्‍थानिक वनस्‍पति की प्रचुरता है वैसे पेड़-पौधों की अत्यधिक संख्‍या के साथ, जो कहीं और नहीं पाए जाते।